**La Tronul Tatălui Cel Sfânt**

*Flavius Laurian Duverna*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

La Tronul Tatălui Cel Sfânt

La Tronul Tatălui Cel Sfânt

La Scaunul Său de domnie,

La dreapta Sa din veşnicie

Isuse Doamne-n Legământ,

Tu eşti dreptatea în Cuvânt

Ce sus la cruce,-n armonie

Cu-ndreptăţirea... dată mie,

M-ai pus neprihănit şi sfânt!

Neprihănirea Ta cea mare

Ce-ai dovedit-o-n răstignire,

Mijloc mi-a fost de mântuire

Căci mi-ai pus-o c-ascultare

În locu-mi vieţii-n răsculare,

Părtaş la crunta răzvrătire

’Ntorcându-mă de la pieire,

Salvat prin Jertfa iertătoare!

La Tronul Sfânt, încununat

Cu Jertfa cea de mijlocire,

Ce lumii-ntregi dai mântuire

Prin harul cel mare-acordat,

O, Tu mijloceşti, neîncetat,

Din moarte s-aibă izbăvire

Cel ce-a fost dus în rătăcire,

Invocând sângele-Ţi vărsat!

Asrtfel, măreaţa Ta lucrare

După Jertfirea-Ţi din Calvar

Pe-al crucii îngrozitor altar,

O-ndeplineşti pentru iertare

În Planul de Răscumpărare,

Slujind ca Preot Mare-n har

Cu propria viaţă dată-n dar,

Ca singur mijloc de salvare!

Flavius Laurian Duverna